Sigfrid av Stavanger

Biskop Sigfrid (død 1358) var biskop i Stavanger i 1351–1352 og biskop i Oslo i 1352–1358. 

Sigfrid kom fra Linköping i Sverige. Han brukte initialene S.O.P., som kan vise til at han var sønn av en Oluf eller et annet navn på O.

Sigfrid var pavelig pønitentiarius fra 1347. 

Han ble utnevnt til biskop av pave Clemens VI i Villeneuve 31. mai 1351. Han var i Stavanger 21. august 1352. Han kan også ha vært i Stavanger 1. juni 1352 da erkebiskop Olaf av Nidaros  innkalte han til bispemøtet i Bergen i august samme år.

Han ble forflyttet til biskop i Oslo av pave Clemens VI 13. august 1352. Han er kjent fra en lang rekke dokumenter som biskop i Oslo.

Referanser 

Norske katolske biskoper
Biskoper i Stavanger bispedømme
Biskoper i Oslo bispedømme
Personer fra Linköping
Norske dominikanere
Medlemmer av Dominikanerordenen
Dødsfall i 1358
Fødselsår ukjent